༄༅། །སྙིགས་དུས་ཀྱི་རྡོ་རྗེ་འཆང་ཆེན་
པོ་ཆོས་ཀྱི་རྗེ་ཀུན་དགའ་བཟང་པོའི་རྣམ་
པར་ཐར་པ་མདོར་བསྡུས་པ།།
དཀོན་ཆོག་རྒྱལ་མཚན།
463



༄༅། །རྗེ་བཙུན་བླ་མ་ཐུགས་རྗེ་ཆེན་པོ་དང་ལྡན་པའི་ཞབས་ལ་གུ་པས་་་་་་
ཕྱག་འཚལ་ལོ། །དགེ་ལེགས་ཀུན་འབྱུང་ཚུལ་ཁྲིམས་ས་གཞིར་བྱང་ཆུབ་སེམས་ཀྱི་མྱུ་
གུ་འཁྲུངས། །གསུང་རབ་མཁའ་ལ་ཐོས་བསམ་སྤྲིན་ཚོགས་ལུང་རིགས་སྙན་པའི་་
འབྲུག་སྒྲ་ཅན། །བསླབ་གསུམ་རིམ་གཉིས་ཟིམ་བུའི་ཆར་བབས་སྐལ་ལྡན་རྨ་བྱའི་་་་་
ཚོགས་རབ་དགའ། །དོན་གཉིས་ལོ་ཏོག་བཟང་པོ་མཐར་ཕྱིན་བླ་མའི་ཞབས་ཀྱི་པདྨོར་་་
འདུད༑ །རྒྱལ་བ་ཀུན་གྱི་མཁྱེན་བརྩེ་གཅིག་བསྡུས་མཐའ་ཡས་འགྲོ་བའི་གཉེན་གཅིག་་
པུ༑ །རྨོངས་པའི་མུན་པ་དྲུང་ནས་རབ་འབྱིན་བདེ་གཤེགས་བསྟན་པའི་སྒྲོན་མེ་འཛིན། །
དམིགས་མེད་ཐུགས་རྗེས་གཞན་དོན་ལ་དགའ་རྒྱ་ཆེན་ལྷུན་གྱིས་གྲུབ་པ་ཡི། །ཕྲིན་་་་་
ལས་བཟང་པོའི་ནོར་བུ་རིན་ཆེན་སྐྱེ་དགུའི་གཙུག་ན་མཛེས་ལ་འདུད། །ཤེས་བྱ་ཀུན་ལ་
ལེགས་སྦྱངས་མཐར་ཕྱིན་ནས། །མཁས་རྣམས་དགའ་བའི་འཆད་རྩོད་རྩོམ་པ་ཡིས། །
བསྟན་པའི་ཁུར་ཆེན་རིང་དུ་ཁྱེར་བ་པོ། །ཕྱོགས་ལས་རྣམ་རྒྱལ་བཟང་པོའི་ཞབས་ལ་་་་་
འདུད༑ །དེ་ཡི་རྣམ་ཐར་མཐའ་དག་སུ་ཡིས་སྤོབས། །རྒྱ་མཚོ་ཆེ་ལས་ཆུ་ཡི་ཐིགས་པ་
ལྟར༑ །དིང་སང་ཡོངས་གྲགས་ཕྲིན་ལས་རྒྱ་མཚོ་ལས། །ཆ་ཤས་ཙམ་ཅིག་དང་བས་་་
འདིར་བརྗོད་བྱ། །འདིར་བདག་ཅག་གི་འདྲེན་པ་དམ་པ་བསྟན་པ་རིན་པོ་ཆེའི་མངའ་་་་་
བདག ༑གསུང་རབ་དགོངས་འགྲེལ་དང་བཅས་པ་མ་ལུས་པའི་བང་མཛོད་རྗེ་བཙུན་་་་་
མཁྱེན་རབ་ཀྱི་དབང་ཕྱུག་ཀུན་དགའ་བཟང་པོ་པ་ཞེས་ཡོངས་སུ་གྲགས་པ་འདི་ཉིད་ནི།
ཤེས་བྱ་ཐམས་ཅད་ཆགས་ཐོགས་མེད་པར་མངོན་སུམ་དུ་གཟིགས་པའི་ཡེ་ཤེས་ཀྱི་སྤྱན་་་་་
བརྙེས་པར་གདོན་མི་ཟ་མོད། འོན་ཀྱང་དིང་སང་གི་སྐྱེ་བོ་རྣམས་ཀྱི་སྣང་ངོ་དང་མཐུན་་་་
པར་ཚུལ་བཟུང་བ་འདིའི་དབང་དུ་བྱས་པའི་རྣམ་པར་ཐར་པ་ཅུང་ཟད་ཅིག་བརྗོད་པར་བྱ་་་
བ་ལ་གཉིས་ཏེ། རབ་ཏུ་མ་བྱོན་པ་དང༌། རབ་ཏུ་བྱོན་པའི་རྣམ་པར་ཐར་པའོ། །
དང་པོ་ནི། འདིའི་རིགས་ནི་འབྲིང་མཚམས་ཀྱི་ཅོག་རོ་ཞེས་བྱ་བ་ཡིན་ལ། ཡབ་མེས་་
གོང་མ་རྣམས་འབྲིང་མཚམས་ནས་ས་སྐྱ་ཕྱོགས་སུ་བྱོན་ཏེ། ག་ར་ལ་སོགས་པར་འབྲོག་
མཛད་ཅིང་བཞུགས་པ་ལས་རིམ་གྱིས་བདག་ཆེན་གཞི་ཐོག་པའི་གསོལ་ཇ་བར་གྱུར་པ་་་་་
465

ཡིན་ལ། ཁྱད་པར་རྗེ་འདི་ཉིད་ཀྱི་ཡབ་ནི་ས་སྐྱ་ཚོགས་ཀྱི་ཉེ་གནས་ཆེན་པོ། དཔོན་་་
ཚང་གྲུབ་པ་ཡོན་ཏན་ཞེས་བྱ་བ་ཡིན་ཞིང་། ཡུམ་ནི་བླ་བྲང་རིན་ཆེན་སྒང་པའི་དཔོན་སྐྱ་་
ཤབས་སྨད་ཀྱི་དཔོན་སེང་ཞེས་བྱ་བའི་སྲས་མོ་བསོད་ནམས་དཔལ་འདྲེན་བྱ་བ་ཡིན་ནོ། །
ཡུམ་གྱི་ལྷུམས་སུ་ཞུགས་པའི་ཚེ་སྐྱེས་བུ་དམ་པ་ཡུམ་གྱི་ལྷུམས་སུ་ཞུགས་པའི་མཚན་ལྟས་་་
དང་ལྡན་པར་གྱུར་ཅིང་། དེའི་ཚེ་བྲང་ཁང་བྱི་ཁུང་སྒོ་ན་བཞུགས་པའི་དགེ་སློང་ཚུལ་་་་
བཀྲས་ཞེས་བྱ་བ་ཞིག་ཡོད་པ་ན་རེ། ཡུམ་ལ་ཁྱེད་ཀྱི་ལྷུམས་ན་བཞུགས་པ་འདི་ལ་སྐྱེས་་
བུ་དམ་པ་ཅིག་འབྱོན་པར་འདུག་པས་བར་ཆད་ཀྱི་དབང་དུ་མ་ཤོར་བ་མཛོད་ཅིག་ཅེས་་་་་
ལུང་བསྟན་མཛད་དོ། །དགེ་སློང་དེ་ཡང་གང་ཟག་བཟང་པོ་ཞིག་ཡིན་ཏེ། ཁོང་སྐུ་་་་་་
གཤེགས་པའི་ཚེ་ངོ་མཚར་བའི་ལྟས་དུ་མ་དང་བཅས་ཏེ་གཤེགས་སོ་ཞེས་གྲག་གོ །དེ་་་་་
ནས་ཁོང་གི་གསུང་བཞིན་མཛད་པར་དགོངས་ཏེ། སྔར་ཡབ་མེས་གོང་མ་རྣམས་འབྲོག་་
མཛད་པའི་ཚེ་དགེ་བའི་བཤེས་གཉེན་སྲོན་པ་རྣམས་དང་དཔོན་སློབ་དང་ཡོན་མཆོད་ཀྱི་་་་་
འབྲེལ་ཟབ་པས་དེའི་དུས་ན་སྲོན་པའི་གདན་ས་བ་བླ་མ་ཡོན་ཏན་དཔལ་ཞེས་བྱ་བ་བཅོམ་
ལྡན་འདས་རྡོ་རྗེ་འཇིགས་བྱེད་ལ་མངའ་བརྙེས་པ་ཅིག་ཡོད་པ་གདན་དྲངས་ཏེ། ཡུམ་་་་་་
གྱིས་འཇིགས་བྱེད་དང་ཚེ་དཔག་མེད་ཀྱི་དབང་ལན་མང་དུ་ཞུས་སོ། །དེ་ནས་ཆུ་ཕོ་ཁྱིའི་
ལོ་ལ་སྐུ་བལྟམས་པའི་ཚེ་བླ་མ་དེ་ཉིད་སྤྱན་དྲངས་ཏེ། བཅོམ་ལྡན་འདས་རྡོ་རྗེ་འཇིགས་་
བྱེད་ཀྱི་དབང་ཞུས་ནས་མཚན་ཡང་འཇིགས་བྱེད་བཟང་པོ་ཞེས་བཏགས་སོ། །རྗེ་རིན་་་
པོ་ཆེ་འདི་ཉིད་ནི། བྱིས་པ་ཆུང་ཆུང་ནས་ཐ་མལ་གྱི་བྱིས་པའི་སྤྱོད་པ་ལས་འདས་པ་ཞིག་
སྟེ༑ དགུང་ལོ་གསུམ་བཞི་ཙམ་བཞེས་པའི་དུས་སུ། འཕྲལ་གྱི་རྩེད་མོའི་རྣམ་པ་་་
མཛད་པ་ཀུན་ཆོས་འཆད་པ་དང༌། ཉན་པ་དང༌། བཅོམ་ལྡན་འདས་རི་ཁྲོད་མ་ལོ་མ་་་
གྱོན་མའི་ཁྲུས་ཆོག་ལ་སོགས་པ་མཛད་པའི་རྣམ་པ་ལས། ཐ་མལ་གྱི་རྩེད་མོའི་རིགས་་་་
ཅི་ཡང་མི་མཛད་དོ་ཞེས་ཐོས་སོ། །དགུང་ལོ་ལྔ་བཞེས་པའི་ཚེ་ཡབ་ཀྱི་གསུང་གིས།
རང་རེ་གསོལ་ཇ་བའི་རིགས་ཡིན་པས། གསོལ་ཇ་བ་བྱེད་པ་ལ་དངུལ་གྱི་ཇའོ་ཐེག་མི་་་་
ཐེག་བརྟག་གོ་ཞེས་གསུངས་ནས། དངུལ་གྱི་ཇ་འོ་དང་ལྗིད་མཉམ་པའི་རྡོ་བསྐུར་ནས་་་་་
466

སྐྲས་ལ་འབྱོན་བཞུད་མཛད་དུ་བཅུག་པ་ན། གསོལ་ཇ་བ་ལ་སོགས་པ་འཇིག་རྟེན་གྱི་བྱ་
བ་ལ་ཐུགས་མི་འགྲོ་བས་རྡོ་ཕྱིར་འཕངས་ཏེ། མི་དགེ་བའི་རྣམ་འགྱུར་བསྟན་པས།
བདག་ཆེན་ཀུན་དགའ་རིན་ཆེན་པའི་གསུང་གིས། འདིའི་གཟུགས་ཀྱང་གསོལ་ཇ་བ་ལ་
མཛེས་རྒྱུ་ཡང་མི་འདུག་པ་དང༌། ཁྱད་པར་ཁོ་རང་ཆོས་ལ་མོས་པར་འདུག་པས།
འདི་ཆོས་བྱེད་དུ་བཅུག་ནས་གསོལ་ཇ་པ་འདི་ཉིད་ཀྱི་གཅུང་པོ་དཔོན་ཆེན་བསོད་ནམས་་་་་
དཔལ་ཞེས་བྱ་བ་ཅིག་ཡོད་པ་དེ་བྱེད་དུ་བཅུག་པ་དག་པར་འདུག་ཅེས་གསུངས་པའི་་
བཀའ་གནང་བས། ཐུགས་ལ་དགེས་ཚོར་ཆེན་པོ་དང༌། བདག་ཆེན་ལ་ཡང་དད་པ་་་་་
ཆེན་པོ་འཁྲུངས་སོ། །དེ་ནས་དགུང་ལོ་དྲུག་བཞེས་པའི་ཚེ། བདག་ཆེན་ལ་ས་སྐྱར་་་་་
བཞུགས་སྟབས་བདེ་མི་བདེ་ཅིག་བྱུང་ནས། ཆོས་རྗེ་ཡེ་ཤེས་རྒྱལ་མཚན་པ་བདག་ཆེན་་་
པའི་སྐུ་མདུན་དུ་སྤྱན་དྲངས་ཏེ། བྱིས་པ་འདི་ལ་དགེ་བཤེས་བཟང་པོ་ཞིག་འོང་བ་་་་་་
བདོག་པས་ཁྱེད་ཀྱིས་མགོ་འདོན་ཡང་དག་པ་ཅིག་མཛད་པ་ཞུ་ཞེས་ཞལ་ཏ་དང༌།
གནང་སྦྱིན་མཛད་ནས་ཆོས་རྗེ་ཡེ་ཤེས་རྒྱལ་མཚན་པ་ལ་སྤྲད། ཆོས་རྗེ་ཡེ་ཤེས་རྒྱལ་་་་་
མཚན་པས་དུས་ཀྱི་འཁོར་ལོ་དང༌། ཡོ་ག་རྡོར་དབྱིངས་ཀྱི་དབང་བསྐུར་བ་ཡང་མཛད་་་་
དོ༑ །དེ་ནས་བསྐྱེད་འཕྲེང་ན་བཞུགས་པའི་སློབ་དཔོན་སངས་རྒྱས་རྒྱལ་མཚན་ཞེས་བྱ་་་
བའི་དྲུང་དུ་ཀློག་བསླབས་པས་ལེགས་པར་མཁྱེན་ནས། དགུང་ལོ་བདུན་པ་ལ་སློབ་་་་་་
དཔོན་དེ་ཉིད་ཀྱི་དྲུང་དུ་བརྟག་གཉིས་ཀྱི་གཞུང་བཟུང༌། དགུང་ལོ་བརྒྱད་པ་ལ་རྣམ་་་་་་
གཞག་མཛད་པར་དགོངས་ནས། ཆོས་རྗེ་ཡེ་ཤེས་རྒྱལ་མཚན་པ་གུར་ན་བཞུགས་པའི་་་
སྐུ་མདུན་དུ། ཉི་མའི་གུང་ལ་སློབ་དཔོན་སངས་རྒྱས་རྒྱལ་མཚན་པ་དང་གཉིས་ཀས་
བྱོན་ནས། བརྟག་གཉིས་ཀྱི་མཛུབ་ཁྲིད་རྣམས་རྫོགས་པར་མཛད་དོ། །རྣམ་གཞག་་་་
མཛད་པར་སྐབས་སུ་བབ་པ་ན། ཏའི་སི་ཏུ་བསོད་ནམས་དཔལ་བས་ཉེ་གནས་གྲུབ་་་་་་
པའི་བུ་རྣམ་གཞག་བྱེད་པའི་སྟོན་ཤོག་གི་དཀར་རུ་མ་ངེད་ཀྱིས་བྱེད་པ་ཡིན་གསུངས་ནས་་་
ཤོག་བུ་རྩེ་ཆེན་མ་བོང་རྒྱབ་དུ་མའི་དཀར་རུ་མ་མཛད་དོ། །དེ་ལ་སྤྱིར་རྣམ་གཞག་
མཛད་པ་རྣམས་ཀྱིས་སྟོན་ཤོག་ལ་ཤོག་ཡུག་ཕྱེད་རེ་འབུལ་བ་ཡིན་ཡང་ཆོས་རྗེ་རིན་པོ་ཆེ་་་
467

པས་སྟོན་ཤོག་ལ་ཤོག་བུ་རྩེ་ཆེན་མ་རེ་ཕུལ་ཞིང་དེ་དང་མཐུན་པའི་དེ་ནས་གཞན་ལས་་་་་
ཕུལ་དུ་བྱུང་བའི་རྣམ་གཞག་དང་དགའ་སྟོན་རྒྱ་ཆེན་པོ་མཛད་ནས། ཆོས་གསུངས་པས།
ཆོས་དང་དགའ་སྟོན་གཉིས་ཀ་ལ་ཀུན་གྱིས་ངོ་མཚར་དུ་འཛིན་པར་གྱུར་ཏོ། །གཉིས་པ་་
རབ་ཏུ་བྱུང་ནས་ཀྱི་རྣམ་ཐར་ལ་གསུམ་སྟེ། གཞི་ཚུལ་ཁྲིམས་རྣམ་པར་དག་པ་ཇི་ལྟར་་་་་
ནོས་པའི་ཚུལ། དེ་ལ་བརྟེན་ནས་ཐོས་བསམ་ལ་སོགས་པ་ཇི་ལྟར་མཛད་པའི་ཚུལ།
གཞན་དོན་ཕྲིན་ལས་ཇི་ལྟར་མཛད་པའི་ཚུལ་ལོ། དང་པོ་ལ་སོ་སོར་ཐར་པའི་སྡོམ་པ་ཇི་
ལྟར་ནོས་པའི་ཚུལ་ནི། དགུང་ལོ་དགུ་བཞེས་པའི་དུས། ཆོས་རྗེ་ཡེ་ཤེས་རྒྱལ་མཚན་་
པས་མཁན་པོ་མཛད། ཆོས་རྗེ་ས་བཟང་འཕགས་པ་གཞོན་ནུ་བློ་གྲོས་པས་ལས་ཀྱི་སློབ་
དཔོན་དང༌། ཀ་བཞི་འཛིན་པ་དཔལ་ལྡན་སེང་གེས་གྲིབ་ཚོད་པ་དང༌། བླ་མ་ཀུན་་་་་
དགའ་རིན་ཆེན་པ་དང༌། མཁས་པའི་དབང་པོ་གཡག་སྟོན་སངས་རྒྱས་དཔལ་གྱིས་ཁ་་་་
སྐྱོང་གི་དགེ་འདུན་མཛད་ནས། དགེ་བསྙེན་དང་དགེ་ཚུལ་གྱི་སྡོམ་པ་རྣམ་པར་དག་པ་་་་
ནོས་ནས་ཉེས་བྱས་ཕྲ་ཞིང་ཕྲ་བས་ཀྱང་མ་གོས་པར་བསྲུང་བར་མཛད་པ་ཡིན་ནོ། །དེ་་་་
ལྟར་ཉེས་པ་ཕྲ་བས་མ་གོས་པ་དེ་ཡང་གཞན་རྐྱེན་ལ་བརྟེན་པའམ། རང་གིས་ཀྱང་རྩོལ་
བ་དྲག་པོས་གཉེན་པོ་བསྟེན་དགོས་པ་མ་ཡིན་པར་སྔོན་བཅོམ་ལྡན་འདས་ཀྱི་སྤྱན་སྔར་་་་་
དགེ་སློང་འགའ་ཞིག་ཚུར་ཤོག་ལ་སོགས་པས་བསྙེན་པར་རྫོགས་པ་ན། དེ་མ་ཐག་ཏུ་་་་
བསྙེན་པར་རྫོགས་ནས་ལོ་བརྒྱ་ལོན་པ་ལྟ་བུའི་སྤྱོད་ལམ་དང་ལྡན་པར་གྱུར་ཏོ་ཞེས་པ་དང་
ཚུལ་མཚུངས་པར་རབ་ཏུ་བྱུང་མ་ཐག་ནས་རང་གི་ངང་གིས་ཉེས་པས་མི་གོས་པ་ཡིན་ཏེ།
སློབ་དཔོན་ཀུན་ལེགས་པའི་གསུང་གིས་བླ་མ་འདི་བཙུན་ཆུང་གི་དུས་ནས་སུ། གཞན་་་་
དང་མི་འདྲ་བ་ཅིག་བདོག་སྟེ། ཆོས་རྗེ་ཡེ་ཤེས་རྒྱལ་མཚན་པ་གཡས་གཡོན་དུ་ཆོས་བར་
ལ་འབྱོན་པའི་ཕྱག་ཕྱིར་བདག་ཅག་གྲྭ་པ་རྣམས་འགྲོ་བའི་ཚེ། ལམ་བར་སོགས་ཀྱི་་་་་
གནལ་མལ་དུ་ཕྱི་དྲོ་ཕེབས་པའི་དུས་སུ་བདག་ཅག་གྲྭ་པ་རྒན་པ་རྣམས་ནི་ཁ་སྐོམ་པ་དང༌།
གསུས་པ་ལྟོགས་པས་བཟའ་བཏུང་གི་རྩོལ་བ་ཀ་བྱེད་ཀྱང་ཁོང་བ་བཙུན་ཆུང་ཆུང་ཤོས་་་་
ཡིན་ཏེ། ཕྱི་དྲོ་བཟའ་བཏུང་གི་སྤྲོས་པ་མི་བྱེད་པར་གནས་མལ་དུ་ཕེབས་ནས། ཁྲེས་་
468

པོ་ཕོག་མ་ཐག་པུསྟི་རེ་ཞལ་ཕྱེ་ནས་དཔེ་ཆ་རེ་ཕར་ལོག་ཚུར་ལོག་བྱེད་ཀྱིན་གཟིགས་པ་་་་་་
ཅིག་ཀ་བདོག་ཅེས་གསུངས་པ་དེ་ལྟ་བུས་མཚོན་པའོ། །ཡང་ཆོས་རྗེ་ཡེ་ཤེས་རྒྱལ་་་་་
མཚན་པས་མཁན་པོ་མཛད། མཁན་ཆེན་བློ་གྲོས་དཔལ་བས་ལས་ཀྱི་སློབ་དཔོན།
ཆོས་རྗེ་འཕགས་པ་གཞོན་ནུ་བློ་གྲོས་པས་གསང་སྟོན་སློབ་དཔོན། གྲིབ་ཚོད་པ་འཇམ་་་
དབྱངས་དཔལ་ལྡན་གཞོན་ནུ་ལ་སོགས་པ་དད་པའི་དགེ་འདུན་བདུན་གྱི་དབུས་སུ་བསྙེན་་
པར་རྫོགས་པ་དགེ་སློང་གི་སྡོམ་པ་རྣམ་པར་དག་པ་ནོས་ཏེ། ཉེས་ལྟུང་གི་དྲི་མ་རྣམ་པར་
དག་པར་བཞུགས་པ་ཡིན་ནོ། །བྱང་ཆུབ་སེམས་དཔའི་སྡོམ་པ་ནོས་པའི་ཚུལ་ནི།
ཆོས་རྗེ་ཡེ་ཤེས་རྒྱལ་མཚན་པའི་དྲུང་དུ། དབུ་མ་ལུགས་ཀྱི་སེམས་བསྐྱེད་ཀྱི་ཆོ་ག་ལན་་་
ལྔ་ནོས་ཤིང༌། ཆོས་རྗེ་བུདྡྷ་བའི་དྲུང་དུ་དབུ་མ་ལུགས་དང་། སེམས་ཙམ་ལུགས་་་་་
གཉིས་ཀ་གསན་ནས་སོ་སོའི་བསླབ་བྱ་རྣམས་རང་རང་གི་ལུགས་ལྟར་ལེགས་པར་་་་
བསྲུངས་ཏེ། ཤིན་ཏུ་རྣམ་པར་དག་པར་བཞུགས་སོ། །དེ་ཡང་བྱང་ཆུབ་སེམས་དཔའི་
སྡོམ་པ་ནི། བྱམས་པ་དང་སྙིང་རྗེ་ཆེན་པོའི་རྩ་བ་ཅན་ཡིན་པ་ལ། བདག་ཉིད་ཆེན་པོ་་
འདི་ཉིད་ཀྱི་ཐུགས་ནི། སེམས་ཅན་ཐམས་ཅད་ལ་བྱམས་པ་དང་སྙིང་རྗེ་ཆེན་པོའི་ངང་དུ་
གྱུར་པ་སྟེ། ཐ་ན་གཞན་དག་ཤ་ཟ་བ་གཟིགས་པ་ཙམ་དང་། ཁྱད་པར་རབ་ཏུ་བྱུང་་་་་་་
བས་ཤ་ཟ་བ་གཟིགས་པ་ན། ནང་དུ་མི་བཟོད་པའི་ཐུགས་ངེས་འབྱུང་ཆེན་པོ་འབྱུང་་་་་་
ཞིང༌༑ ཞག་དུ་མའི་བར་དུ་གསོལ་དངས་འགགས་པར་སྣང་བ་དང༌། འགའ་ཞིག་་་་་་
གིས་ལོག་བསྒྲུབ་ཤིན་ཏུ་འཇིགས་སུ་རུང་བ་ཇི་སྙེད་བྱས་ཀྱང༌། ཐུགས་ལ་ཁོང་ཁྲོ་དང་་་་་
ཁོན་དུ་འཛིན་པའི་རྣམ་པ་ཅུང་ཟད་ཀྱང་མི་མངའ་བར། ལོག་སྒྲུབ་བྱེད་པ་པོ་ལ་ལྷག་་་་་་་
པར་ཐུགས་བརྩེ་བར་སྣང་བའི་ཕྱིར་རོ། །རིག་པ་འཛིན་པའི་སྡོམ་པ་ནོས་པའི་ཚུལ་ནི།
ཐོག་མར་ཆོས་རྗེ་ཡེ་ཤེས་རྒྱལ་མཚན་པའི་དྲུང་དུ། རྒྱུད་སྡེ་བཞིའི་དཀྱིལ་འཁོར་དུ་་་་་
དབང་བསྐུར་བ་གསན་ནས། རིག་འཛིན་སྔགས་ཀྱི་སྡོམ་པ་རྣམ་པར་དག་པ་དང་ལྡན་
པར་མཛད་པ་ཡིན་ཏེ། དེ་ལ་བླ་མེད་ཀྱི་སྐོར་ལ། གསང་བ་འདུས་པ་མི་བསྐྱོད་པ།
ཡེ་ཤེས་ཞབས་ལུགས། གཤིན་རྗེ་གཤེད་དམར་པོ་ལྷ་ལྔ། ལྷ་བཅུ་གསུམ་མ།
469

དཔལ་ཀྱེ་རྡོ་རྗེ་མན་ངག་ལུགས། བདག་མེད་མ། གུར་རིགས་བསྡུས། བདེ་་་་་
མཆོག་ལོ་ནག་དྲིལ་གསུམ། དྲིལ་བུ་ལྷ་ལྔ། སྒྲོལ་མ་ལྷ་བཅུ་བདུན་མ། དུས་ཀྱི་་་་་
འཁོར་ལོ་རྣམས་ཀྱི་དབང་གསན། གཞན་ཡང་ཡོ་ག་རྡོར་དབྱིངས། འཇམ་དཔལ་་་་་་
གསང་ལྡན། ཀུན་རིག་རྩ་བའི་དབང་རྣམས་གསན། བྱ་སྤྱོད་ལ་ཚེ་དཔག་ལྷ་དགུ།
གཟུངས་གྲྭ་ལྔ། འཇམ་དབྱངས་ཨ་ར་པ་ཙ་ན་ལྷ་ལྔ་རྣམས་ཀྱི་དབང་གསན་ནོ། །
གཞན་ཡང་བླ་མ་སོ་སོའི་དྲུང་དུ། རྒྱུད་སྡེ་བཞི་དང་འབྲེལ་པའི་དབང་བསམ་གྱིས་མི་་་་་་་
ཁྱབ་པ་གསན་ནས། རིག་འཛིན་སྔགས་ཀྱི་སྡོམ་པ་ལ་ཉེས་པའི་དྲི་མས་མ་གོས་པར་་་་་་
ཐུགས་རྒྱུད་ལ་ལེགས་པར་བཞུགས་པ་ཡིན་ཏེ། དབང་བསྐུར་ཕྱིན་ཅི་མ་ལོག་པར་ཐོབ་་་
པའི་བླ་མ་རྡོ་རྗེ་འཆང་དང་དབྱེར་མི་ཕྱེད་པའི་མོས་པ་གཞན་གྱིས་དབྲོག་པར་མི་ནུས་པའི་་་
ཕྱིར་རོ། །དེ་ལྟར་གཞི་སྡོམ་པ་གསུམ་རྣམ་པར་དག་པ་ལ་བརྟེན་ནས། གཉིས་པ་་་་་
ཐོས་བསམ་སོགས་ཇི་ལྟར་མཛད་ཚུལ་ནི། དགུང་ལོ་དགུ་པ་ལ་རབ་བྱུང་མཛད་པ་དེ་་་་་